**INTRODUCERE**

**Unitatea Administrativ - Teritorială Iernut este membră a Asociației de Dezvoltare Intracomunitară Ecolect Mureș (ADI Ecolect Mureș).**

Contractul de delegare a gestiunii activităților de colectare și transport a deșeurilor municipale și altor fluxri de deșeuri, componente ale serviciului de salubrizare al **județului Mureș – Zona 1 Sânpaul** este încheiat intre ADI Ecolect Mureș (*în numele și pe seama unităților administrativ-teritoriale membre având împreună calitatea de delegatar*) și asocierea SC Sylevy Salubriserv SRL-SC Brai Cata SRL reprezentată de liderul Asocierii SC Sylevy Salubriserv SRL.

**Despre deşeuri**

**Deşeul** este orice substanţă sau obiect pe care deţinătorul îl aruncă ori are intenţia sau obligaţia să îl arunce.

**Deșeuri municipale** sunt deșeurile menajere și alte tipuri de deșeuri, care prin natură sau compoziție sunt similare cu deșeurile menajere.

**Deșeurile menajere** sunt deșeurile provenite din activități casnice.

**Deșeuri asimilabile celor menajere** sunt deșeurile provenite din industrie, din comerț, din sectorul public sau administrativ, care prezintă compoziție și proprietăți similare cu deșeurile menajere și care sunt colectate, transportate, prelucrate și depozitate împreună cu acestea.

Următoarea **ierarhie** se aplică ca ordine de prioritate în cadrul legislaţiei şi politicii de prevenire a generării şi de gestionare a deşeurilor:

a) prevenirea;

b) pregătirea pentru reutilizare;

c) reciclarea;

d) alte operaţiuni de valorificare, de exemplu valorificarea energetică;

e) eliminarea**.**

**COLECTAREA SELECTIVĂ**

**Colectarea selectivă presupune colectarea deșeurilor pe categorii, apoi depozitarea acestora în pubelele și containerele amenajate și inscripționate pentru diversele categorii.**

**Principalele categorii** ale deșeurilor municipale care se colectează separat, sunt următoarele:

* Deșeuri **menajere** (ex: alimente, resturi de mâncare, ambalaje de unică folosință murdare etc.);
* Deșeuri de **Hârtie și Carton** (ex.: pungi de hârtie, cutii de carton, ziare, reviste, caiete, ambalaje de hârtie etc.);
* Deșeuri de **Plastic și Metal** (ex.: PET-uri din plastic, ambalaje din plastic, caserole, farfurii și pungi din plastic curate, ambalaje din metal și doze de aluminiu etc.);
* Deșeuri de **Sticlă** (ex.: sticle, borcane etc.);
* Deșeuri voluminoase (ex.: mobilier, deșeuri de uz caznic etc.) - se colectează cu ocazia unor campanii periodice organizate în acest sens;
* Deșeuri periculoase din categoria celor menajere (ex.: ambalaje detergenți și alte produse de curățenie și igienă, cutii vopseluri, recipiente spray-uri etc.) - se colectează cu ocazia unor campanii periodice organizate în acest sens;
* Deșeuri electronice, electrice și electrocasnice – se colectează cu ocazia unor campanii periodice organizate în acest sens;
* Deșeurile din construcții și amenajări – se colectează la cerere, contra cost;
* Deșeurile biodegradabile – deşeuri care suferă descompuneri anaerobe sau aerobe, cum ar fi deşeurile alimentare ori de grădină.

Începând cu data de 01.07.2019, conform modificărilor legislative introduse prin OUG nr. 74/2018 pentru modificarea și completarea Legii nr. 211/2011 privind regimul deșeurilor, a legii nr. 249/2015 privind modaliatea de gestionare a ambalajelor și deșeurilor de ambalaje și a OUG nr.196/2005 privind fondul pentru mediu, aprobată cu modificări și completări prin legea nr. 31/2019, este obligatorie colectarea selectivă pe minim 4  fracții:

* + plastic/metal - se colectează în recipient galben
  + hârtie/carton - se colectează în recipient albastru
* sticlă - se colectează în recipient albastru
  + deșeuri reziduale/amestecate/menajere – se colectează în recipient negru

**Este interzisă amestecarea deșeurilor!**

**Este interzisă abandonarea deșeurilor și depozitarea acestora în afara spațiilor special amenajate, conform Legii nr. 211/2011.**

Pentru a face o colectare selectivă corectă ar trebui să:

* pliezi deșeurile reciclabile - pet, doze de aluminiu (aluminiul poate fi reciclat la nesfârșit fără a-și pierde calitățile) - carton - pentru a ocupa cât mai puțin spațiu atât în casă, cât și în mașinile de colectare;
* să scoți dopurile peturilor și recipientelor din plastic înainte de a le depozita;
* să igienizezi sau să clătești deșeurile reciclabile: recipientele reciclabile ar trebui să fie goale, curățate de mâncare sau lichide și uscate, înainte de a le arunca în containerele dedicate; recipientele din plastic care nu pot fi curățate se colectează la deșeuri reziduale;
* dacă arunci un articol murdar printre articolele care pot fi reciclate, ai putea contamina un camion întreg;
* dacă cartonul sau hârtia intră în contact cu alimente sau lichide, nu mai poate fi reciclat;
* DEEE (dispozitive electrice, electronice și electrocasnice), becurile economice, uleiul alimentar, dizolvantul, vopseaua, fixativul, insecticidele, detergenții etc. sunt considerate deșeuri periculoase și trebuie colectate corect;

**Reciclând deșeurile de ambalaje:**

* se economisește energie;
* se reduce poluarea pentru a dispune de resurse mai curate;
* se micșorează cantitate de gunoi;
* se conservă resursele naturale;
* se contribuie semnificativ la creșterea calității vieții;
* se obțin produse mai ieftine, ambalaje mai ieftine.

**Știați că…**

* Reciclarea plasticului ajută la reducerea consumului de apă şi reduce producerea de CO2 de 2,5 ori. O tonă de plastic reciclat ajută la economisirea între 700 şi 800 de kg de petrol brut;
* O tonă de deşeuri de hârtie salvează în medie cinci arbori cu o vechime cuprinsă între 80 și 100 de ani sau aproximativ 5 mc de masă lemnoasă necesară fabricării unei cantităţi echivalente de celuloză;
* Se economisește considerabil energia: Prelucrarea masei lemnoase se realizează cu consumuri de energie de până la 2-3 ori mai mici decât în cazul folosirii fibrelor celulozice;
* Fiecare tonă de carton reciclată salvează 17 copaci;
* Reciclarea unei tone de ambalaje din sticlă permite economisirea a 660 kg de nisip, consumul de energie al unei persoane pentru o lună, consumul menajer de apă al unei persoane pentru perioadă de cca. 4 zile;
* Sticla se poate recicla la infinit;
* O tonă de cutii de metal reciclate reprezintă o economie de 9 tone de CO2;
* Paharele de plastic aruncate în decursul unui an, puse cap la cap, reprezintă 25 de Turnuri Eiffel;
* Sticla reciclată este principala materie primă în industria producerii sticlei.